section_heading: Biografija
paragraph_text: 1972. vraća se na Berkeley kako bi završio studij, no prebacuje se na smjer ekologije i zaštite okoliša, što će i diplomirati 1975. Tijekom većine 1970-ih McKenna je održavao uglavnom nezamjetljiv profil živeći u maloj prigradskoj kući, izdržavajući se tantijemima od svoje knjige Magic Mushroom Growers Guide i uzgajanjem i prodajom psilocibinskih gljiva. Prema njegovim riječima, odustao je od svojeg rada na uzgoju psihoaktivnih gljiva zbog previsokih kazni u okviru američkog rata protiv droge.